АҞӘА, мшаԥы 29 - Sputnik. Ақалақьтә транспорт лаҵара 4 рышьҭахь аусура иалагоит ҳәа аҳәамҭа ҟаиҵеит Агәабзиарахьчара аминистр инапынҵақәа назыгӡо Ҭамаз Ҵахнакьиа аоперативтә штаб аилатәара ашьҭахь.
Аминистр ишиҳәаз ала, ақалақьбжьаратә транспорт аныҟәаразы аӡбра рыдыркылараны иҟоуп араионқәа рхадацәа алархәны.
Аԥкырақәа ирыҵарымкит аҽырԥшӡарҭатә салонқәа, ахцәыҟаҵарҭақәа, афитнес-центрқәа, аспорттә залқәа, SPA-салонқәа, асаунақәа, амассажҟаҵарҭатә салонқәа.
Афатәаалыҵтә џьармыкьа аус анауа амшқәа ирықәмыршәакәа аусура хацнаркраны иҟоуп амаҭәаҭирҭа џьармыкьагьы. Аџьармыкьа аусура аграфик аҳҭнықалақь ахадара ишьақәнарӷәӷәоит.
Иара убас шәаԥхьар ҟалоит:
- Ичмазаҩу уаҩ дыҟам: Аԥсны акоронавирус амазааразы рхы гәарҭеит аҽа ааҩык